  Виталий Пронин Альбина Беспалова: Нырысетӥ кырӟанэ сӥземын чагыр синмо пияшлы.Матысь дыре кылзӥсьёс доры вуоз егит усточилэн Альбина Беспаловалэн выль 3 кырӟанэз. Соосты со дася «Электроники» диджейёсын ӵош.Нырысетӥ кырӟанэ сӥземын чагыр синмо пияшлы, - вера Альбина. - Гурез кылдӥз 5 минут куспын. Кылъёсыз - Юрий Атеевлэн. Кыкетӥ кырӟанме быдэсак ачим дасяй ни. Уже пӧрмиз 2 часын уйин. Ӥырам гур лыктӥз но, изён сярысь вунэтӥ. Гитараме кутыса, сое шудыны кутски. Туж шулдыр но задор пӧрмиз.Куинетӥ кырӟанзэ Альбина быдэстэ «Ерпечкаос» ансамбльысь воргоронъёсын ӵош. Кылъёсыз - Николай Уткинлэн. «Мынам Удмуртие» радио пыр тазэ ужзэ кылыны луэ ни.Нылашлэн, оло, 3-лэсь но ятыр кырӟанъёсыз вордӥськысалзы. Куара, быгатонлык борды, пе, уксё кулэ на. Одӥг кырӟанлы ичизэ кошке 5 сюрс манет. Сое чебер, туала куронъёслы тупась карыку, эшшо но тросгес коньдон жильдоно луэ, шуэ усточи.Ольга Корепанова  Теги: Егитъёс супыльтонсэрег  